Дел. бр. 445

У Вршцу, 27.12.2017. године

**О Г Л А С**

Народно позориште „Стерија“ Вршац издаје у закуп путем прикупљања писмених понуда у затвореним ковертама и то:

**Пословни простор – део фоајеа у Народном позоришту „Стерија“ Вршац у површини од 145 м2 и то од улаза до првог преградног паноа** са почетном ценом од **79.750,00** динара месечно као и припадајући порез на закуп који се плаћа Пореској управи.

Закупац је у обавези да плаћа све зависне трошкове за коришћење закупљеног простора по испостављеној фактури.

Простор се издаје за обављање угоститељске делатности типа кафеа, кафе-посластичарнице, посластичарнице и сл. без могућности припреме хране у оквиру пословног простора. Радно време је у складу са градском одлуком о раду угоститељских објеката. У објекту није могуће организовати наступ музичких група и појединаца „уживо“ већ се иста може пуштати само са техничких уређаја предвиђених за репродукцију звука и то нижег интезитета чујности. Ближе услове за обављање делатности уредиће се у складу са пословном политиком Позоришта а што ће се посебно регулисати уговором о закупу.

Овај пословни простор сe издaje нa oдрeђeнo врeмe у трajaњу oд 2 гoдинe у виђeнoм стaњу.

**У цену закупа није урачунат ПДВ јер је Позориште ослобођено плаћање истог.**

У овом поступкумогу да учествују физичка и правна лица која доставе уредну, писану и благовремену пријаву.

Исправном пријавом, односно понудом сматра се пријава односно понуда која садржи следеће елементе и прилоге:

А) податке о подносиоцу пријаве и то

-**за физичка лица**: име и презиме, фотокопија личне карте, број текућег рачуна и назив банке код које се води текући рачун;

-**за предузетнике**: решење о упису у регистар који води надлежни орган, копију решења о додељеном ПИБ-у, копија потврде о извршеном евидентирању за ПДВ, уколико је у систему ПДВ-а, копију депо картона код пословне банке;

-**за правна лица**: копију решења о упису правног лица у регистар који води надлежни орган, копију решења о додељеном ПИБ-у, копију потврде о извршеном евидентирању за ПДВ, уколико је у систему ПДВ-а и копију депо картона код пословне банке;

Б) потврду надлежног органа да подносиоцу пријаве није изречена мера забране

обављања делатности у претходне две године (уколико пријаву подноси правно

лице или предузетник);

В) доказ да је подносилац пријаве измирио закупнину, уколико је већ закупац

пословног простора у јавној својини Града Вршца или уколико је оснивач (члан)

правног лица које је закупац

Г) да уплати **депозит** у висини од 20% од почетне цене приликом подношења пријаве**;**

Д) пуномоћје за лице које заступа подносиоца пријаве

Једно лице може да поднесе само једну писмену понуду.

Подносиоци неблаговремених пријава не могу присуствовати отварању писмених понуда.

Комисија ће одбацити непотпуне и неблаговремене пријаве.

**Рок за подношење пријаве је 8 дана од дана објављивања огласа односно до петка 05.01.2018. године до 10 часова.**

Пријаве се подносе препорученом пошиљком или предајом пријаве на деловодник Народног позоришта „Стерија“. Предаја се може извршити до петка 05.01.2018. године до 10 часова. У разматрање, као благовремене, ће се узети пријаве које стигну до назначеног рока на деловодник Позоришта.

Отварање писмених понуда уз присуство понуђача обавиће се **05.01.2018**. године са почетком у 12 часова у пословним просторијама НП „Стерија“ Вршац, Светосавски трг 6.

Најповољнији понуђач са којим ће се закључити уговор о закупу дужан је да пре потписивања уговора преда закуподавцу две соло (регистроване ) менице као средство обезбеђења са меничним овлашћењем.

За све ближе информације и могућност разгледања пословног простора обратити се Народном позоришту „Стерија“ Вршац, Светосавски трг 6, тел.бр.: 060/821-3016 сваког радног дана у времену од 09-14 часова до 04.01.2018. године.

ВД директора НП „Стерија“

Марина Лазаревић

\_\_\_\_\_\_\_\_\_\_\_\_\_\_\_\_\_\_\_\_\_\_\_